Marzo 30, jueves
Jumanakajj ¡kunja Tatit chuymas jupar wali katuyasita jakapjjañamajja! (2 Ped. 3:11.)
¿Kunanak lurasas ‘Dios chuymätas’ uñachtʼaysna? Mä qawqhajj akanakäspawa: Tantachäwinakaru saraña, arunakapat yatiyir saraña, sapäkasinsa Diosar oracionan mayisiña, Arupat yatjjataña. Diosar jakäwip katuyasir jaqejja, janiw ukanak lurañajj wali chʼamäkaspas ukham amuykiti. Jan ukasti kunjamtï David reyejj amuykäna ukhamarak amuyi, jupasti akham sänwa: “Dios Tatitojjay, munañam lurañaw kusisiyitu; yatichäwinakamajj chuymajjankiwa” sasa (Sal. 40:8). Amtapunim, sapa mayniw Diosarojj cuenta churañäni. Jehová Diosamp sum apasiñajj janiw kuntï amigonakamasa, awk taykamas lurapki ukarjamäñapäkiti, jan ukasti jumaw Diosampi sum apasiñatakejj chʼamachasiñama. Kuntï yateqkta ukajj jumatak cheqächi ukajja, ‘Diosar katuyasita’ ukhamarak ‘Jupa chuymaw’ sarnaqäta. Ukaw Diosan mayitanakapar respetañ munatamsa, bautisasiñ munatamsa uñachtʼayani. w16.03 2:10, 12, 15
Marzo 31, viernes
Janïra aka iyawsäwi jutkipanjja, leyejj preso katjjäsistäna [...]. Ukhamajj leyejj mä wawa uywirjamänwa. Mä wawarjamaw uywawayistu Criston jutañapkama (Gál. 3:23, 24).
Diosan markaparojja, Moisesan Leyipajj mä perqjamaw qʼañu luräwinakatsa kʼari diosanakar yupaychañatsa jarkʼaqäna. Amtañäni, israelitanakajj Diosar istʼapjjäna ukhajja, bendicionanakwa katoqapjjäna. Ukampis jan istʼapkäna ukhajja, jan walinakanwa uñjasipjjäna (Deu. 28:1, 2, 15). Israelitanakarojja, ¿kunatsa jukʼamp ewjjtʼanak churañajj wakisïna? Mesiasana, jan ukajj Jesucriston puriniñapatakiw Moisesan Leyipajj israelitanakar wakichtʼäna. Mesiasan puriniñapampiw Diosan amtapajj phoqasiñapäna. Leyejja, israelitanakan pantjasirïpjjatapsa, mä qhespiyiri, jan ukajj jan juchani mä jaqen taqenitaki jiwañap wakisitapsa amuytʼayarakïnwa (Gál. 3:19; Heb. 10:1-10). Ukatsti, kawkïr familiattï Mesiasajj jutañapäkäna uka familiarus jarkʼaqarakïnwa. Kunapachas Mesiasajj uñstañapäna uksa amuytʼayarakïnwa. Ukhamatwa Leyejj ‘mä wawa uywirjamäna’, mä arunjja Cristor puriñatakiw israelitanakar yanaptʼäna. w16.03 4:6, 7
Abril 1, sábado
Wali amuytʼasirïpjjam, jankʼakïpjjarakim, jumanakar uñisir Supayasti mä leonar uñtataw warartʼasisa sarnaqaski khitiru manqʼantañatakisa (1 Ped. 5:8).
Qalltanjja wali sumwa mä angelajj Jehová Diosamp apasïna. Ukampis qhepatjja, jaqenakampi yupaychayasiñwa munjjäna. Uka jan wali amuyu apanukuñat sipansa, uka toqet lupʼiskakïnwa ukhamatwa juchar purtʼasïna (Sant. 1:14, 15). Jupasti Supaya sasin uñtʼatawa, ‘janirakiw cheqan achtʼkänti’. Diosar kutkatasitap laykusti ‘kʼarin awkiparuw’ tukuwayaraki (Juan 8:44, MT). Kutkataskäna ukhat aksaruw Supayajj Diosan jachʼa enemigopar ukhamaraki jaqenakan enemigopar tukuwayi. Bibliarjamajja, Supayajj kunayman jan walinakwa luri, cheqas Supaya jan ukajj Satanás sutejja, “kutkatasiri” sañ muni. ¿Kunsa ukajj uñachtʼayi? Supayajja, janiw Diosan Taqe Kunjjar Munañanïñap munkiti, jan ukasti uñisiwa ukatwa uka contrajj taqpach chʼamapamp nuwasi. Jehová Diosan apnaqäwipajj tukusispa ukwa jupajj muni. w15 5/15 1:1, 2
grn_Latn ayr_Latn ayr_Latn grn_Latn ayr_Latn ayr_Latn ayr_Latn ayr_Latn ayr_Latn